**Digitālās modernizācijas tematiskā komiteja**

(Ministru prezidenta 01.12.2023. rīkojums Nr. 2023/1.2.1.-312)

**SĒDES PROTOKOLS**

|  |  |  |
| --- | --- | --- |
| Rīgā | Nr. 1 | 2023. gada 5. decembrī |

|  |  |  |
| --- | --- | --- |
| **Sēdi vada** |  |  |
| Vides aizsardzības un reģionālās attīstības ministre | – | I. Bērziņa |
|  |  |  |
| **Piedalās:** |  |  |
| **Tematiskās komitejas locekļi:** |  |  |
| Aizsardzības ministrs | – | A. Sprūds |
| Ekonomikas ministrijas parlamentārais sekretārs | – | J. Miezainis |
| Finanšu ministrs | – | A. Ašeradens |
| Kultūras ministrijas parlamentārā sekretāre | – | A. Lāce |
| Labklājības ministrs | – | U. Augulis |
|  |  |  |
| **Institūciju pārstāvji:** |  |  |
| Ārlietu ministrs (attālināti) | – | A. K. Kariņš |
| Iekšlietu ministrija | – | K. Āboliņš |
| Izglītības un zinātnes ministrija | – | I. Saleniece |
| Klimata un enerģētikas ministrija | – | S. Seņkāns |
| Labklājības ministrija (attālināti) | – | I. Barbare |
| Latvijas informācijas un komunikācijas tehnoloģijas asociācija | – | S. Bāliņa |
| Satiksmes ministrija (attālināti) | – | I. Stepanova |
| Veselības ministrija | – | M. Dreimanis |
| Vides aizsardzības un reģionālās attīstības ministrija | – | A. Sviklis |
| Vides aizsardzības un reģionālās attīstības ministrija | – | S. Spurķe |
| Vides aizsardzības un reģionālās attīstības ministrija | – | D. Šēle |
| Vides aizsardzības un reģionālās attīstības ministrija | – | G. Ozols |
| Vides aizsardzības un reģionālās attīstības ministrija | – | R. Celmiņš |
| Ministru prezidenta birojs | – | R. Lasmanis |
|  |  |  |
| **Protokolē** |  |  |
| Valsts kancelejas pārstāve |  | L. Peinberga |
|  |  |  |
| Sēdi sāk plkst. 9:30 |  |  |

**1. §**

**Plāna projekts "Digitālās transformācijas pamatnostādņu 2021.–2027. gadam ieviešanas plāns 2023.–2027. gadam" (22-TA-1399)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, I. Bērziņa)

1. Pieņemt zināšanai Vides aizsardzības un reģionālās attīstības ministrijas pārstāvja sniegto prezentāciju par plāna projektu "Digitālās transformācijas pamatnostādņu 2021.–2027. gadam ieviešanas plāns 2023.–2027. gadam".

2. Noteikt Vides aizsardzības un reģionālās attīstības ministriju par atbildīgo institūciju Digitālās transformācijas pamatnostādņu 2021.–2027. gadam ieviešanas plāna 2023.–2027. gadam īstenošanas koordinēšanā.

3. Digitālās transformācijas pamatnostādņu 2021.–2027. gadam ieviešanas plānā 2023.–2027. gadam norādītajām atbildīgajām institūcijām sadarbībā ar līdzatbildīgajām institūcijām nodrošināt plānā paredzēto pasākumu īstenošanu.

4. Valsts kancelejai sagatavot plāna projektu "Digitālās transformācijas pamatnostādņu 2021.–2027. gadam ieviešanas plāns 2023.–2027. gadam" (22-TA-1399) izskatīšanai nākamajā Ministru kabineta sēdē.

**2. §**

**Informatīvais ziņojums "Digitālās desmitgades stratēģiskais ceļvedis Latvijai līdz 2030. gadam" (23-TA-2343)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, J. Miezainis, I. Saleniece, S. Bāliņa, A. Sprūds, A. Ašeradens, A. Lāce, I. Bērziņa)

1. Pieņemt zināšanai Vides aizsardzības un reģionālās attīstības ministrijas pārstāvja sniegto prezentāciju par Digitālās desmitgades stratēģisko ceļvedi Latvijai līdz 2030. gadam.

* 2. Atjauninot Digitālās desmitgades stratēģisko ceļvedi Latvijai līdz 2030. gadam:
  + 2.1. noteikt Ekonomikas ministriju par atbildīgo un Izglītības un zinātnes ministriju par līdzatbildīgo par digitālās desmitgades  mērķrādītāju “IKT speciālisti”;
  + 2.2. noteikt Ekonomikas ministriju par atbildīgo par digitālās desmitgades  mērķrādītājiem “Pusvadītāji” (Izglītības un zinātnes ministriju par līdzatbildīgo), “Mākoņdatošana” (Vides aizsardzības un reģionālās attīstības ministriju un Izglītības un zinātnes ministriju par līdzatbildīgajām), “Lielie dati”, “Mākslīgais intelekts” (Vides aizsardzības un reģionālās attīstības ministriju un Izglītības un zinātnes ministriju par līdzatbildīgajām), “Mazie un vidējie uzņēmumi ar vismaz pamata digitālās intensitātes līmeni” un “Vienradži”;
  + 2.3. noteikt Izglītības un zinātnes ministriju par atbildīgo par digitālās desmitgades  mērķrādītājiem “Vismaz pamata digitālās prasmes” un “Kvantiska datošana”;
  + 2.4. noteikt Satiksmes ministriju par atbildīgo par digitālās desmitgades  mērķrādītājiem “Gigabitu savienojamība”,  “5G pārklājums” un “Perifērijas mezgli”;
  + 2.5. noteikt Veselības ministriju par atbildīgo par digitālās desmitgades  mērķrādītāju “Piekļuve pacienta e-veselības kartei”;

2.6. noteikt Vides aizsardzības un reģionālās attīstības ministriju par atbildīgo par digitālās desmitgades  mērķrādītājiem  “Galvenie sabiedriskie pakalpojumi iedzīvotājiem”, “Galvenie sabiedriskie pakalpojumi uzņēmumiem” un “Droši elektroniskās identifikācijas līdzekļi”;

* + 2.7. noteikt Aizsardzības ministriju par atbildīgo par kiberdrošības aspektu atspoguļošanu Digitālās desmitgades stratēģiskajā ceļvedī Latvijai līdz 2030. gadam.
  + 3. Atzīmēt, ka diskusijā par Digitālās desmitgades stratēģisko ceļvedi Latvijai līdz 2030. gadam tika akcentēti šādi jautājumi: par nepieciešamību paaugstināt ambīciju līmeni mērķrādītāju jomās, jo īpaši attiecībā uz uzņēmumu digitalizāciju; par sistēmiskāku pieeju un nepieciešamību noteikt vienu galveno atbildīgo par ceļveža mērķu sasniegšanas koordināciju kopumā; par medijpratību digitālo prasmju kontekstā; par valodas un kultūras ilgtspēju digitalizācijas procesos; par mērķu izvirzīšanu digitālajām prasmēm katrai iedzīvotāju grupai, robotizācijai un automatizācijai darba procesos; par ciešāku sasaisti ar akadēmisko vidi un tās iesaisti valsts pētnieciskajās programmās; par mākslīgā intelekta izmantošanu mācību procesā.
  + 4. Vides aizsardzības un reģionālās attīstības ministrijai sadarbībā ar iesaistītajām institūcijām turpināt darbu Digitālās desmitgades stratēģiskā ceļveža Latvijai līdz 2030. gadam sagatavošanā, ņemot vērā šajā protokollēmumā minēto. Saskaņoto dokumentu iesniegt izskatīšanai Ministru kabinetā, bet nesaskaņošanas gadījumā – tematiskās komitejas sēdē.

Sēdi slēdz plkst. 10:50

|  |  |  |
| --- | --- | --- |
| Vides aizsardzības un reģionālās attīstības ministre | (paraksts\*) | Inga Bērziņa |

\* Dokuments ir parakstīts ar drošu elektronisko parakstu